wickkiey/tamil-wikipedia-chunked huggingface dataset:
# அதிதைராய்டியம்

## சிகிச்சை

### அறுவை சிகிச்சை

முழு தைராய்டையோ அல்லது அதன் ஒரு பகுதியையோ அகற்றும் தைராய்டெக்டமி அதிகமாகப் பயன்படுத்தப்படுவதில்லை, ஏனெனில் அதிகத் தைராய்டு செயல்பாட்டின் பொதுவான வடிவங்கள் கதிரியக்க அயோடின் முறையால் மிகவும் பயனுள்ள முறையில் சிகிச்சையளிக்கப்படுகின்றன, மேலும் பாராதைராய்டு சுரப்பிகளையும் அகற்றும் அபாயம் உள்ளது, மற்றும் மீண்டும் வரும் லாரிஞ்சியல் நரம்பை வெட்டுவதால் விழுங்குவது கடினமாகிறது, மேலும் எந்த ஒரு பெரிய அறுவை சிகிச்சையிலும் உள்ளது போல பொதுவான ஸ்டாஃபைலோகாக்கல் தொற்று ஏற்படும் அபாயமும் உள்ளது.  
கிரேவ்ஸ் நோயுள்ள சிலர் அறுவை சிகிச்சையை தேர்வு செய்யலாம். இதில் ஏதாவது ஒரு காரணத்திற்காக மருந்துகளை தாங்க முடியாதவர்கள், அயோடினுக்கு ஒவ்வாமை உள்ளவர்கள், அல்லது ரேடியோஅயோடினை மறுப்பவர்கள் அடங்குவர்
# அதிதைராய்டியம்

## சிகிச்சை

### உணவுக் கட்டுப்பாடு

**உணவு முறை** மூலம் தன்னுடல் எதிர்ப்பு அதிகத் தைராய்டு செயல்பாடு (கிரேவ்ஸ் நோயில் உள்ளது போல) உள்ளவர்கள் அயோடின் அதிகம் உள்ள உணவுகளை, அதாவது உண்ணக்கூடிய கடற்பாசி மற்றும் கடல் உணவுகளை உண்ணக்கூடாது.  
பொது சுகாதார கண்ணோட்டத்தில், 1924-ல் அமெரிக்காவில் அயோடின் சேர்க்கப்பட்ட உப்பு பொதுவாக அறிமுகப்படுத்தப்பட்டதன் விளைவாக நோய், கழுத்துக் கழலைகள் குறைந்தன, மேலும் கர்ப்பகாலத்தில் போதுமான அயோடின் உண்ணாத தாய்மார்களின் குழந்தைகளின் நுண்ணறிவுத்திறன் குறைவதைத் தடுத்து அவர்களின் வாழ்க்கையை மேம்படுத்தியது.
# மக்கள்

**மக்கள்** என்ற தமிழ்ச் சொல்லிற்கு மானுடவினம், ஐம்பொறியுணர்வோடு மனவறிவு உடைய உயிரினம் என்று பொருள் கொள்ளலாம். இவர்கள் குறிப்பிட்ட பண்புகளுடன் குழுப்படுத்தப்படலாம் (காட்டாக, தமிழ் மக்கள்) அல்லது எந்தவொரு பொதுப்பண்புகளும் இல்லாதவர்களாகவும் இருக்கலாம். நபர்கள் என்ற சொல் நபர்களின் தொகுதியைக் குறிக்கிறது. மக்களும் தனிநபர் தொகுதியைக் குறித்தாலும் இங்கு தனிநபர் பண்புகள் ஒருங்கிணைந்து ஒரு குழுப் பண்பு குறிக்கப்படுகிறது. எ.கா., *காணாமல் போன நபர்கள்* என்ற சொல்லில் எண்ணக்கூடியத் தன்மையைக் காணலாம். *காணமல் போன மக்கள்* என்ற சொல்லில் மானுடத்தில் இழக்கப்பட்ட ஏதாவதொரு கூறினைக் குறிக்கிறோம்.  
மக்கள் என்ற சொல் மகன்/மகள் ஆகியோரையும் குறிக்கும் பலபொருள் ஒருமொழியாகும்.
# நுண்கலை

**நுண்கலை** (*fine art*) பயன்பாட்டைக் குறித்துக் கவனம் கொள்ளாத ஓர் அறிவார்ந்த தூண்டலாகவும் அழகின் வெளிப்பாடாகவும் அமைந்த கலை வடிவமாகும். இன்று நுண்கலைகளின் வகைகளில் காட்சிப்படுத்தப்படும் கலை வடிவங்களான ஓவியம், சிற்பம், கட்டிடக்கலை,ஒளிப்படக்கலை ,பதிப்புக்கலை மற்றும் நிகழ்த்து கலை வடிவங்களான இசை, நடனம், நாடகம் போன்றன முன்னணியில் உள்ளன. ஆயினும் பெரும்பாலான நேரங்களில், குறிப்பாக அருங்காட்சியகங்களில், நுண்கலைகள் என்று குறிப்பிடப்படுவன கலை வடிவங்களான ஓவியம்,சிற்பம் போன்றவற்றையே ஆகும்.
# இயற்கை வரலாறு

**இயற்கை வரலாறு** தாவரங்கள் மற்றும் விலங்குகளின் வாழ்க்கை மற்றும் இயல்புகளைக் கவனிக்கும் அறிவியல் ஆய்வினைக் குறிக்கும். இவை எந்தவொரு சோதனையும் நிகழ்த்தாமல் அவற்றின் இயற்கைப்போக்கில் பொறுமையாக பலகாலம் கவனிப்புப் பணிகளில் ஈடுபட்டு தொகுத்த அறிவியல் கூறாகும். கல்விசார்ந்த இதழ்களை விட அறிவியல் இதழ்களைக் கொண்டே இந்த ஆராய்ச்சிகள் முன்னெடுக்கப்படுகின்றன. இயற்கை அறிவியலில் வகைப்படுத்தப்பட்டுள்ள இயற்கை வரலாறு ஆய்வு இயற்கை பொருள் மற்றும் உயினங்களின் இயல்பு குறித்த கல்வியாகும்.  
இயற்கை வரலாற்றைக் கற்ற ஒருவர் *இயற்கையாளர்* அல்லது "இயற்கை வரலாற்றாளர்" என்று அறியப்படுகிறார்.
# சான் அன்றியாஸ் பிளவு

**சான் அன்றியாஸ் பிளவு** (*San Andreas Fault*) என்பது வட அமெரிக்காவின் கலிபோர்னியா மாநிலத்தின் அரீனா முனை தொடக்கம் இம்பீரியல் பள்ளத்தாக்கு வரை பரந்து காணப்படும் 1300 கிலோ மீட்டர் நீளமான வெடிப்பாகும். இவ் வெடிப்பு அதன் இருபுறமும் வட அமெரிக்க நிலத்தளத்தையும் பசிபிக் நிலத்தளத்தையும் பிரிக்கும் எல்லையாகவும் அமைந்துள்ளது.  
இவ்வெடிப்பு 1895 இல் வட கலிபோர்னியாவில் கலிபோர்னியப் பல்கலைக்கழக புவியியல் துறைப் பேராசிரியர் அந்திரோ லோசனால் முதன் முதலில் கண்டுபிடிக்கப்பட்டது. 1906 ஆம் ஆண்டு நிகழ்ந்த சான் பிரான்சிஸ்கோ நிலநடுக்கத்தின் பின் இவ்வெடிப்பு தெற்குக் கலிபோர்னியா வரை நீண்டு செல்வது கண்டறியப்பட்டது. 1953 ஆம் ஆண்டு இது நூற்றுக்கணக்கான கிலோமீட்டர் நிலைக்குத்து வெடிப்பைக் கொண்ட ஒரு பிளவாக முன்மொழியப்பட்டது.
# கத்ரீனா கைஃப்

**கேட்ரீனா கய்ஃப்** (கேட்ரீனா டர்க்கியுட் பிறப்பு: ஜூலை 16, 1984)பிரித்தானிய இந்திய நடிகை. இவர் இந்திய திரைப்படங்களில் நடித்து வருகிறார் முக்கியமாக ஹிந்தி திரைப்படங்களுக்கு முக்கியத்துவம் கொடுத்து வருகிறார். மேலும் தெலுங்கு மற்றும் மலையாளம்.படங்களில் நடித்துள்ளார்.
# கத்ரீனா கைஃப்

## ஆரம்பகால வாழ்க்கை

ஹாங்காங்கில் பிறந்த கய்ஃபின் தந்தை, முகம்மது கய்ஃப் ஒரு காஷ்மீர்க்காரர், அவரது தாயார் இங்கிலாந்து நாட்டைச் சேர்ந்தவர். இவர் பின்னர் அறக்கட்டளைப் பணிகளில் ஈடுபட்டார். கேட்ரீனா இளம் வயதாக இருந்த போதே பெற்றோர் விவாகரத்து பெற்று தனித்தனியாகப் பிரிந்துவிட்டனர். ஹாங்காங்கில் வளர்ந்த கய்ஃப் பின்னர் அவரது அம்மாவின் தாய்நாடான இங்கிலாந்துக்கு இடம்பெயர்ந்தார்.கேட்ரீனாவுடன் பிறந்தவர்கள் ஏழுபேர்.
# கத்ரீனா கைஃப்

## ஊடகங்களில்

நடிகர் சல்மான்கானுடன் 2003 ஆம் ஆண்டு தொடங்கி நெருக்கமான நட்பை கேட்ரீனா பேணிவருகிறார்.. கேட்ரீனா இங்கிலாந்திலிருந்து வெளியாகும் *ஈஸ்டன் ஐ* பப்ளிகேஷன் 2008 ஆம் ஆண்டில் நடத்திய வாக்கெடுப்பில் ஆசியாவின் இனக்கவர்ச்சி மிக்க பெண்ணாகவும், அதே 2008 ஆம் ஆண்டில் கூகுள் இந்தியா இணையத்தில் அதிகமாக வலைதளத்தில் தேடிய நபராகவும் அறியப்பட்டார். அண்மையில் *நியூயார்க்* திரைப்படத்தை விளம்பரப்படுத்தும் ரியாலிட்டி ஷோவான தஸ் கா தம் நிகழ்ச்சியில் நீல் நிதின் முகேஷ் உடன் தோன்றினார். தான் நடித்த *யுவராஜ்* படத்தை விளம்பரப்படுத்தும் பாட்டுப்போட்டித் திறன் நிகழ்ச்சியான *ஸரிகமப-வில் சல்மான்கானுடன் தோன்றினார்.*'' செப்டம்பர் 2009 ஆம் ஆண்டில் வெளியான மேட்டல்’ஸ் பாலிவுட் பொம்மை விளம்பரத்திலும் கேட்ரீனா மாடல் ஆகத் தோன்றியுள்ளார்.
# கத்ரீனா கைஃப்

## விருதுகள்

- 2006: ஒட்டுமொத்த நடிப்பிற்கான ஸ்டார்டஸ்ட் விருது (பெண்), *மைனே ப்யார் க்யூன் கியா?*
- 2008: ஸீ சினிமா விருதுகள், பிரித்தானிய இந்திய நடிகருக்கான விருது 2008
- 2008: ஐ ஐ எஃப் ஏ விருதுகள் அந்த ஆண்டின் ஸ்டைல் தோற்றத்திற்கானது.
- 2008: சப்சே ஃபேவரிட் கான் விருதுகள், சப்சேவின் அபிமான கதாநாயகி, *சிங் இஸ் கிங்*
- 2009: ராஜிவ் காந்தி விருது
# கத்ரீனா கைஃப்

## படப் பட்டியல்

| 2003 | *பூம்* | ரீனா கைஃப் |  |
| --- | --- | --- | --- |
| 2004 | *மல்லீஸ்வரி* | இளவரசி மல்லீஸ்வரி | தெலுங்கு |
| 2005 | *சர்கார்* | பூஜா |  |
| 2005 | *மேனே ப்யார் க்யூன் கியா?* | சோனியா |  |
| 2005 | *அல்லாரி பிடுகு* | ஸ்வேதா | தெலுங்கு |
| 2006 | *ஹம் கோ தீவானா கர் கயே* |  |  |
| 2006 | *பல்ராம் வெர்ஸஸ் தாராதாஸ்* | சுப்ரியா | மலையாளம் |
| 2007 | *நமஸ்தே லண்டன்* | ஜஸ்மீட் மல்கோத்ரா (ஜாஸ்) |  |
| 2007 | *அப்னே* | நந்தினி |  |
| 2007 | *பார்ட்னர்* | ப்ரியா ஜெய்சிங் |  |
| 2007 | *வெல்கம்* | சஞ்ஜனா ஷெட்டி |  |
| 2008 | *ரேஸ்* | சோபியா |  |
| 2008 | *சிங் ஈஸ் கிங்* | சோனியா |  |
| 2008 | *ஹலோ* | கதைசொல்லி/கடவுள் | சிறப்புத் தோற்றம் |
| 2008 | *யுவ்ராஜ்* | அனுக்ஷ்கா பாண்டோன் |  |
| 2009 | *நியூயார்க்* | மாயா |  |
| 2009 | *ப்ளூ* | நிக்கி | சிறப்புத் தோற்றம் |
| 2009 | *அஜப் ப்ரேம் கி கஜப் கஹானி* |  |  |
| 2009 | *தீ தானா தன்* | அஞ்சலி கக்காட் |  |
| 2010 | *ராஜ்நீதி* |  |  |
| 2010 | *தீஸ் மார் கான்* | அன்யா கான் |  |
| 2011 | ஜிந்தகி நா மிலேகி டோபரா | லைலா |  |
| 2011 | *போடிகார்ட்* | சிறப்புத் தோற்றம் |  |
| 2011 | *மேரே பிரதர் கி டுல்ஹான்* | டிம்பிள் தீட்சித் |  |
| 2012 | *அக்னீபத்* | சிறப்புத் தோற்றம் |  |
| 2012 | *ஏக் தா டைகர்* | ஜோயா |  |
| 2012 | *ஜப் தக் ஹை ஜான்* | மீரா தாபர் |  |
| 2013 | *மெயின் கிருஷ்ணா ஹூண்* | ராதா |  |
| 2013 | *பாம்பே டாக்கீஸ்* | அவராகவே | சிறப்புத் தோற்றம் |
| 2013 | *தூம் 3* |  |  |
| 2014 | *பேங் பேங்!* |  |  |
| 2015 | *ஃபேண்டம்* | நவாஸ் மிஸ்ட்ரி | } |
# தலைமைத்துவம்

**தலைமைத்துவம்** என்பது "ஒரு பொதுவான செயலை அல்லது பணியைச் செய்து முடிப்பதில், மற்றவர்களிடமிருந்து கிடைக்கின்ற உதவி மற்றும் ஆதரவைப் பயன்படுத்தி ஒருவர் சமூக தாக்கத்திற்கு ஆளாகின்ற நிகழ்முறை" என்று விளக்கப்படுகிறது. இதன் வழிவந்தவர்களுடைய மிகுதியான வரையறைகளும் கூட உள்ளார்ந்து இதில் வெளிப்படுகிறது. கிரீன்டெக்கின் ஆலன் கீத் அவர்கள் "தலைமைத்துவம் என்பது அசாதாரணமான ஒரு செயலை / பணியை நிகழ்த்திக்காட்டும் பொருட்டு மக்கள் பங்களிப்பதற்கான வழியை உருவாக்குவது பற்றியதே" என்று குறிப்பிடுகிறார். கென் ஆக்போனியாவின் கூற்றுப்படி, "நிறுவன அல்லது சமூக இலக்குகளை அடையச்செய்வதற்கான உட்புற மற்றும் வெளிப்புற சூழலுக்குள்ளாக கிடைக்கக்கூடிய மூலாதாரங்களை வெற்றிகரமாக ஒருங்கிணைத்து அதிகப்படுத்தச் செய்கின்ற திறனே ஆற்றல்மிக்க தலைமைத்துவம் எனப்படுகிறது."  
தலைமைத்துவம் என்பது நிறுவனமய பின்னணியுடன் மிகவும் தொடர்புடைய ஒன்றாக இருந்து வருகிறது. இருப்பினும், தலைமைத்துவத்தை வரையறுப்பது சவாலானதாக இருப்பதுடன் சூழ்நிலையைப் பொறுத்து அதன் வரையறைகளும் வேறுபடுகின்றன. லின்கன் பல்கலைக்கழகத்தின் துணைப் பேராசிரியரான, ஆன் மேரி இ.மெக்ஸ்வெய்னின் கூற்றுப்படி, "தலைமைத்துவம் என்பது பின்வரும் திறன் குறித்ததாகும்: கேட்பது மற்றும் ஊகித்துணர்வதற்கான, முடிவெடுத்தலின் எல்லா மட்டங்களுக்கிடையிலும் உள்ள உரையாடலை ஊக்கப்படுத்துவதற்கான துவக்கப்புள்ளியாகத் தங்களது நிபுணத்துவத்தைப் பயன்படுத்துவதற்கான, முடிவெடுத்தலில் நிகழ்முறைகள் மற்றும் வெளிப்படைத்தன்மையை நிறுவுவதற்கான விதியாகக் கொள்ளாமல் தங்களுடைய சொந்த மதிப்பீடுகள் மற்றும் தொலைநோக்குப் பார்வைகளைத் தெளிவாக விளக்குவதற்கான தலைவர்களின் திறன் ஆகும். தலைமைத்துவம் என்பது நிறுவுவதாகும், வெறுமனே நிகழ்ச்சிநிரலுக்கு எதிர்வினை புரிவது அல்ல, சிக்கல்களை அடையாளம் காண்பதும், மாற்றங்களைக் கையாளுவதைக் காட்டிலும் நிலையான மேம்பாட்டை உருவாக்கும் மாற்றத்தைத் துவக்குவதும் ஆகும்."  
பின்வரும் பிரிவுகள், தலைமைத்துவம் என்பதற்கான விளக்கம் மற்றும் தலைமைத்துவத்தின் சில பிரபலமான கோட்பாடுகள் மற்றும் பாணிகளின் விளக்கம் ஆகியவற்றை உள்ளிட்ட தலைமைத்துவத்தின் சில முக்கியமான நோக்கங்களைப் பற்றி விவாதிக்கிறது. இந்தக் கட்டுரை, உணர்ச்சிகள் மற்றும் தொலைநோக்கின் பங்கு மற்றும் தலைமைத்துவ திறன் மற்றும் செயல்திறன், வெவ்வேறு சூழ்நிலைகளில் தலைமைத்துவம், சம்பந்தப்பட்ட கருத்தாக்கங்களுடன் இஃது எவ்வாறு வேறுபட முடியும்(எ.கா., மேலாண்மை) என்பது குறித்தும் மற்றும் பொதுவாகப் புரிந்துணரப்பட்டுள்ள தலைமைத்துவத்தின் சில திறனாய்வுகள் போன்ற விஷயங்களையும் பற்றி விவாதிக்கிறது.
# தலைமைத்துவம்

## தலைமைத்துவக் கோட்பாடுகள்

தலைமைத்துவ மாணவர்கள், குணவியல்புகள், சூழ்நிலை செயல்விளைவு, செயல்பாடு, நடத்தை, அதிகாரம், முன்னோக்குப்பார்வை மற்றும் மதிப்பீடுகள், ஊக்கமளிக்கும் திறன் மற்றும் மற்றவர்களுக்கிடையிலான அறிவுத்திறன் ஆகியவை சம்பந்தப்பட்டக் கோட்பாடுகளை உருவாக்கியிருக்கின்றனர்.
# தலைமைத்துவம்

## தலைமைத்துவக் கோட்பாடுகள்

### செயல்பாட்டுக் கோட்பாடு

செயல்பாட்டு தலைமைத்துவக் கோட்பாடு (ஹேக்மேன் & வால்டன், 1986; மெக்ராத், 1962) என்பது நிறுவனம் அல்லது தொகுதியின் செயல்திறனுக்கு பங்களிக்கும் என்று எதிர்பார்க்கப்படும் குறிப்பிட்ட தலைவர் நடத்தைகளுக்கு பயன்மிக்கதாக இருக்கும் கோட்பாடாகும். குழுவின் தேவைகளுக்கு அவசியமானவற்றை கவனித்துக்கொள்வதே தலைவரின் முக்கியமான வேலை என்று இந்தக் கோட்பாடு வாதிடுகிறது; அதன்படி, குழு திறனிற்கும் ஒன்றுபடுதலுக்கும் அவர்கள் பங்களிக்கும்போது தலைவர் தன்னுடைய வேலையை சரியான முறையில் செய்திருக்கிறார் என்று கூறலாம் (பிளிஷ்மேன் எட் அல்., 1991; ஹேக்மேன் & வேஜ்மேன், 2005; ஹேக்மேன் & வால்டன், 1986). செயல்பாட்டு தலைமைத்துவ கோட்பாடு குழு தலைமைத்துவத்திற்கு பயன்படுத்தப்படும்போது (சக்காரோ, ரிட்மேன், & மார்க்ஸ், 2001), இது பரந்த அளவிலான நிறுவன தலைமைத்துவத்திற்கும் திறன்மிக்க முறையில் பயன்படுத்தப்படுகிறது.(சக்காரோ, 2001). செயல்பாட்டு தலைமைத்துவம் குறித்த சுருக்கம் (பார்க்க கோஸ்லோவ்ஸ்கி எட் அல். (1996), சக்காரோ எட் அல். (2001), ஹேக்மேன் அண்ட் வால்டன் (1986), ஹேக்மேன் அண்ட் வேஜ்மேன் (2005), மார்க்ஸன் (2005)), கிளைன், செய்கர்ட், நைட், மற்றும் சியாவ் (2006) ஆகியோர் ஒரு நிறுவனத்தின் திறனை மேம்படுத்தும்போது தலைவர் மேற்கொள்ளும் ஐந்து பரந்த செயல்பாடுகளைக் குறிப்பிட்டிருக்கின்றனர். இந்தச் செயல்பாடுகளாவன: (1) சுற்றுச்சூழல் கண்கானிப்பு, (2) கீழ்மட்ட செயல்பாடுகளை உருவாக்குதல், (3) கீழ்மட்ட ஊழியர்களுக்கு கற்பித்தல் மற்றும் பயிற்சியளித்தல், (4) மற்றவர்களை ஊக்கப்படுத்துதல், மற்றும் (5) குழுவினரின் வேலையில் இருக்கும் செயல்பாடுகளில் தலையிடுதல்.  
பல்வேறுவிதமான தலைமைத்துவ நடத்தைகள் இந்தச் செயல்பாடுகளுக்கு சௌகரியம் செய்து தருவனவாக இருக்கின்றன. தலைவரின் நடத்தையை அடையாளம் காணும் துவக்கநிலை வேலையில், பரிசீலனை செய்தல் மற்றும் கட்டுமானத்திற்கான முயற்சி எடுத்தல் ஆகிய இரண்டு பெரிய பிரிவுகளின் அடிப்படையில் கீழ்மட்ட ஊழியர்கள் தங்களுடைய மேற்பார்வையாளரின் நடத்தையை உணர்வார்கள் என்று ஃபிளிஷ்மேன் (1953) குறிப்பிட்டார்.. திறன்மிக்க தலைமைத்துவத்தை ஊக்கப்படுத்துவதோடு சம்பந்தப்பட்ட நடத்தையையும் பரிசீலனை செய்தல் உள்ளிட்டிருக்கிறது. இதுபோன்ற நடத்தையின் உதாரணங்கள் கீழ்மட்ட ஊழியர்களிடம் கரிசனம் காட்டுவது அல்லது மற்றவர்களிடத்தில் உதவிகரமான முறையில் நடந்துகொள்வது ஆகியவற்றை உள்ளிட்டிருக்கிறது. கட்டுமானத்தைத் தொடங்குவது என்பது வேலையை செய்துமுடிப்பதில் திட்டவட்டமாக கவனம் செலுத்தும் தலைவரின் நடவடிக்கைகளோடு சம்பந்தப்பட்டிருக்கிறது. இது பங்கேற்புத் தெளிவுபடுத்தல், செயல்திறன் தரநிலைகளை நிறுவுதல் மற்றும் கீழ்மட்ட ஊழியர்களை இந்தத் தரநிலைகளுக்கு உடன்படுமாறு வைத்துக்கொள்ளுதல் ஆகியவற்றையும் உள்ளிட்டிருக்கலாம்.
# தலைமைத்துவம்

## தலைமைத்துவக் கோட்பாடுகள்

### நடவடிக்கை மற்றும் நிலைமாற்றக் கோட்பாடுகள்

எரிக் பெர்ன், நடவடிக்கைரீதியான பகுப்பாய்வின் அடிப்படையில் ஒரு குழுவிற்கும் அதனுடைய தலைமைத்துவத்திற்கும் இடையில் இருக்கும் உறவுகளைப் பற்றி முதலில் ஆராய்ந்தவராவார்.  
**நடவடிக்கைப்பூர்வமான தலைவர்** (பர்ன்ஸ், 1978) குறிப்பிட்ட வேலைகளைச் செய்வதற்கான அதிகாரம் வழங்கப்பெறுவார் என்பதுடன் குழுவின் செயல்திறனுக்கான பரிசு அல்லது தண்டனையைப் பெறுவார். இது மேலாளருக்கு குழுவை வழிநடத்திச் செல்வதற்கான வாய்ப்பை வழங்குகிறது என்பதுடன் ஏதேனும் ஒன்றிற்கு மாற்றாக முன்னரே தீர்மானிக்கப்பட்ட இலக்கை எட்டுவதற்கு அவரது வழிகாட்டுதலைப் பின்பற்ற குழுவினர் ஒப்புக்கொள்கின்றனர். எதிர்பார்க்கப்பட்ட அளவிற்கு உற்பத்தித் திறன் எட்டப்படவில்லை என்றால் கீழ்மட்ட ஊழியர்களை மதிப்பிடவும், சரிசெய்யவும் மற்றும் பயிற்றுவிக்கவும் தலைவருக்கு அதிகாரம் அளிக்கப்படுகிறது, எதிர்பார்க்கப்பட்ட உற்பத்தித் திறன் எட்டப்பட்டுவி்ட்டது என்றால் பரிசும் வழங்கப்படுகிறது.  
**நிலைமாற்றத் தலைவர்** (பர்ன்ஸ், 1978). ஒரு நிறுவனத்தில், தலைவர்களின் மனநிலை அவருடைய குழுவினர் மீது சில விளைவுகளை ஏற்படுத்துகிறது. இந்த விளைவுகளை மூன்று மட்டங்களில் விவரிக்கலாம்:
1. தனிப்பட்ட குழு உறுப்பினர்களின் மனநிலை. நேர்மறையான மனநிலையில் இருக்கும் தலைவர்களுடன் இருக்கும் குழு உறுப்பினர்கள், எதிர்மறையான மனநிலையில் இருக்கும் தலைவர்களுடன் உள்ள குழு உறுப்பினர்களைக் காட்டிலும் அதிக நேர்மறையான மனநிலையை உணர்வார்கள். இந்தத் தலைவர்கள் தங்களது மனநிலைகளை உணர்ச்சிகரமான பகிர்தலின் செயல்முறை மூலமாக மற்ற குழு உறுப்பினர்களிடத்தில் மாற்றித்தருகிறார்கள்.
1. குழுவினரின் உணர்ச்சிகரமான பண்பு.</ref>.குழுவினரின் உணர்ச்சிகரமான பண்பு குழுவினருக்குள்ளாக சீரான அல்லது ஒரேவிதமான உணர்ச்சிகர வெளிப்படுத்தல்களைக் காட்டுகிறது. குழுவினரின் உணர்ச்சிகரமான பண்பு என்பது குழுவின் தனிப்பட்ட உறுப்பினர்களுடைய மனநிலைகளின் தொகுப்பு என்பதுடன் குழு அளவிலான பகுப்பாய்வில் உள்ள மனநிலையையும் இது குறிக்கிறது. நேர்மறையான மனநிலையில் இருக்கும் தலைவர்களுடன் இருக்கும் குழுக்கள் நேர்மறையான மனநிலையில் இருக்கும் தலைவர்களுடன் இருப்பதைக் காட்டிலும் அதிக நேர்மறையான உணர்ச்சிகர பண்புடன் இருக்கிறார்கள் எனலாம்..  
தலைவரின் மனநிலையையும் தாண்டி, வேலையின்போது அவருடைய நடத்தையே ஊழியர்களின் நேர்மறையான மற்றும் எதிர்மறையான உணர்ச்சிகளுக்கு மூலாதாரமாக இருக்கிறது. உணர்ச்சி பதிலுறுத்தல்களுக்கு வழியமைக்கும் சூழ்நிலைகளையும் நிகழ்ச்சிகளையும் தலைவரே உருவாக்குகிறார். தங்களுடைய ஊழியர்களுடன் ஒருங்கிணைப்பு செய்கையில் வெளிப்படுத்தப்படும் குறிப்பிட்ட தலைவர் நடத்தைகள் இந்த உணர்ச்சிகரமான நிகழ்ச்சிகளுக்கான மூலாதாரமாக இருக்கின்றன. வேலையிட உணர்ச்சிகர நிகழ்ச்சிகளை தலைவர்கள் வடிவமைக்கின்றனர். உதாரணத்திற்கு - பின்னூட்டங்கள் வழங்குதல், வேலைகளை பகிர்ந்தளித்தல், மூலாதார விநியோகம். ஊழியரின் நடத்தை மற்றும் உற்பத்தித் திறன் ஆகியவை அவர்களுடைய உணர்ச்சிகர நிலைகளால் நேரடியாக பாதிக்கப்படுகின்றன என்பதால், நிறுவனத் தலைவர்களுக்கான ஊழியரின் உணர்ச்சிகர பதிலுறுத்தலை கவனத்தில் எடுத்துக்கொள்ள வேண்டியது இன்றியமையாததாகும்.
உணர்ச்சிகரமான அறிவுத்திறன், தன்னுடைய மற்றும் பிறருடைய மனநிலைகள் மற்றும் உணர்ச்சிகளைப் புரிந்துகொள்ளும் திறன் நிறுவனங்களில் பயன்மிக்க தலைமைத்துவத்திற்கு பங்களிக்கிறது:
- சர்வாதிகாரி
- ஏகாதிபதி
- பங்கேற்பாளர்
- தாராளமயவாதி
# தலைமைத்துவம்

## தலைமைத்துவக் கோட்பாடுகள்

### நடவடிக்கை மற்றும் நிலைமாற்றக் கோட்பாடுகள்

#### சர்வாதிகார தலைவர்கள்

வேலையை முடிப்பதற்கு அச்சத்தையும் பயமுறுத்தல்களையும் பயன்படுத்தும் தலைவர். ஏகாதிபத்திய தலைமைத்துவ பாணியைப் பயன்படுத்தும் தலைவரைப் போன்றே, இந்த பாணியிலான தலைவரும் எல்லா முடிவுகளையும் எடுக்கிறார்.
# தலைமைத்துவம்

## தலைமைத்துவக் கோட்பாடுகள்

### நடவடிக்கை மற்றும் நிலைமாற்றக் கோட்பாடுகள்

#### ஏகாதிபத்திய அல்லது அதிகாரமைய தலைவர்

ஏகாதிபத்திய தலைமைத்துவ பாணிகளின் கீழ், முடிவெடுக்கும் அதிகாரங்கள் அனைத்தும், இந்தத் தலைவர்கள் அனைவரும் சர்வாதிகாரிகள் என்று காட்டுவதன்படி மையப்படுத்தப்பட்டுள்ளன.  
அவர்கள் எந்த பரிந்துரைகளையும் அல்லது முன்முயற்சிகளையும் கீழ்மட்ட ஊழியர்களிடமிருந்து ஏற்பதில்லை. மேலாளருக்கு வலுவான செயலூக்கத்தை அளிக்கும்போது இந்த ஏகாதிபத்திய மேலாண்மை வெற்றிபெறுகிறது. இது மொத்த குழுவினருக்கும் ஒரே ஒருவர் மட்டுமே முடிவுகளை மேற்கொள்ள அனுமதிக்கிறது என்பதுடன் அது மீதமிருக்கும் குழுவினருக்கும் தேவைப்படும். ஏகாதிபத்திய தலைவர் யாரையும் நம்புவதில்லை.
# தலைமைத்துவம்

## தலைமைத்துவக் கோட்பாடுகள்

### நடவடிக்கை மற்றும் நிலைமாற்றக் கோட்பாடுகள்

#### பங்கேற்பு அல்லது ஜனநாயக தலைவர்கள்

ஜனநாயக தலைமைத்துவ பாணியானது குழுவினரால் முடிவெடுக்கப்படுவதற்கு சாதகமானதாக இருக்கிறது, அதாவது குழுவினரை கலந்தாலோசித்த பின்னரே தலைவர் அறிவுறுத்தல்களை வழங்குகிறார்.  
அவர் தன்னுடைய குழுவினரின் ஒத்துழைப்பைப் பெறுகிறார் என்பதுடன் அவர்களை பயன்மிக்க முறையிலும் நேர்மறையாகவும் ஊக்கப்படுத்துகிறார். ஜனநாயக தலைவரின் முடிவுகள் ஏகாதிபத்தியத்தில் இருப்பதைப் போன்று ஒருபக்கச் சார்புடையதாக இருப்பதில்லை, ஏனென்றால் அவை குழு உறுப்பினர்களுடனான ஆலோசனை மற்றும் அவர்களின் பங்கேற்பிலிருந்தே உருவாகிறது.
# தலைமைத்துவம்

## தலைமைத்துவக் கோட்பாடுகள்

### நடவடிக்கை மற்றும் நிலைமாற்றக் கோட்பாடுகள்

#### தாராளமயவாத அல்லது கருத்துரிமையளிக்கும் தலைவர்கள்

கருத்துரிமையளிக்கும் தலைவர் தலைமையேற்பதில்லை, ஆனால் குழுவினரை முற்றிலும் அவர்களிடமே விட்டுவிடுகிறார்; இதுபோன்ற தலைவர் கீழ்மட்ட ஊழியர்களுக்கான அதிகபட்ச சுதந்திரத்தை வழங்குகிறார்.  
அவர்களுக்கு தங்களுக்கேயுரிய கொள்கைகளையும் முறைகளையும் தீர்மானிப்பதில் நேரடியான உரிமை அளிக்கப்படுகிறது. கருத்துரிமையளிக்கும் தலைமைத்துவ பாணி அதிகாரமய பாணியைக் காட்டிலும் சிறந்ததாக கருதப்படுகிறது. ஆனால் இது ஜனநாயக பாணி அளவிற்கு பயன்மிக்கதாக இருப்பதில்லை.
# தலைமைத்துவம்

## தலைமைத்துவச் செயல்திறன்

கடந்தகாலத்தில், நிறுவன முடிவுகள் மீதான தலைவர்களின் அசல் செல்வாக்கானது தலைவர்கள் குறித்த பக்கச்சார்பான பண்புகளாக மிகையாக மதிப்பிடப்பட்டதாகவும் மிகைப்படுத்திக் கூறப்பட்டுள்ளதாகவும் சில ஆராய்ச்சியாளர்கள் வாதிடுகின்றனர் (மெய்ன்டில் & எர்லிக், 1987). தலைமைத்துவம் அவசியம் என்ற உறுதிப்பாடுகள் இருந்தபோதிலும், இது தொழி்ல்முறையாளர்களாலும் ஆராய்ச்சியாளர்களும் பெருமளவிற்கு ஏற்றுக்கொள்ளப்பட்டு அங்கீகரிக்கப்பட்டுள்ளது என்பதுடன், தலைவர்கள் முக்கியமான நிறுவன விளைவுகளுக்கு தலைவர்கள் பங்களிக்கின்றனர் என்ற கருத்தாக்கத்திற்கு ஆராய்ச்சி ஆதரவளிக்கிறது (டே & லார்ட், 1988; கெய்ஸர், ஹோகன், & கிரெய்க், 2008). வெற்றிகரமான செயல்திறனுக்கு வசதிசெய்துதர தலைமைத்துவ செயல்திறனை புரிந்துகொள்வதும் துல்லியமாக மதி்ப்பிடுவதும் அவசியமாகும்.  
நிறுவன வெற்றிக்கு பங்களிக்கும் என்று எதிர்பாக்கப்பட்ட நடத்தை என்று வேலை செயல்திறன் பொதுவாக குறிப்பிடப்படுகிறது (கேம்பல், 1990). கேம்பல் பல்வேறுவிதமான செயல்திறன் பரிமாணங்களின் வகைகளை அடையாளம் கண்டிருக்கிறார்; தலைமைத்துவம் என்பது அவர் அடையாளம் கண்ட பரிமாணங்களுள் ஒன்றாகும். தலைமைத்துவ செயல்திறனுக்கு நிலையான, ஒட்டுமொத்த வரையறை இல்லை (யுகுல், 2006). பல குறிப்பிட்ட கருத்துமயமாக்கங்கள் தலைமைத்துவ செயல்திறனின் குடையின்கீழ் தொடர்ந்து ஒன்றிணைக்கப்படுகின்றன, தலைவர் திறன், தலைவர் முன்னேற்றம் மற்றும் தலைவர் தோற்றம் போன்ற விளைவுகளை இது உள்ளிட்டிருக்கிறது (கெய்ஸர் எட் அல்.2008). உதாரணத்திற்கு, தலைமைத்துவ செயல்திறன் தனிப்பட்ட தலைவரின் தொழில்வாழ்க்கை வெற்றி, குழு அல்லது நிறுவனத்தின் செயல்திறன், அல்லது தலைவர் தோற்றத்தையும் குறிப்பிடுவதற்காகக்கூட பயன்படுத்தப்படலாம். இந்த அளவீடுகளில் ஒவ்வொன்றும் கருத்தாக்கரீதியாக தனித்துவமானது என்று கருதப்படலாம். இந்த நோக்கங்கள் தொடர்புடையவையாக இருக்கக்கூடிய அதேநேரத்தில், அவை வெவ்வேறுவிதமான விளைவுகளாக இருக்கின்றன என்பதுடன் அவற்றின் உள்ளிடுதல்கள் செயல்பாட்டு/ஆராய்ச்சி கவனத்தை சார்ந்தவையாக இருக்க வேண்டும்.
# தலைமைத்துவம்

## தலைமைத்துவச் சூழல்

### தலைமைத்துவமும் நிர்வாகமும்

பல ஆண்டுகளாக நிறுவனப் பின்னணியில் "நிர்வாகம்" மற்றும் "தலைமைத்துவம்" எனும் சொற்பதங்கள், தெளிவாக வேறுபடுத்தப்பட்ட அர்த்தங்களில் இரண்டுமே ஒரு பொருளுள்ள இரு வார்த்தைகளாகப் பயன்படுத்தப்பட்டிருக்கின்றன. இந்த சொற்பதங்களைப் பயன்படுத்துவது தடுக்கப்பட வேண்டுமா என்ற விவாதங்கள் மிகவும் பொதுவானவையாக இருக்கிறது என்பதுடன், "நடவடிக்கை" தலைமைத்துவம் (நடைமுறைகள், எதிர்பாராத பரிசு, விதிவிலக்கான நிர்வாகம் போன்றவற்றால் வலியுறுத்தப்படுவது) மற்றும் "நிலைமாற்ற" தலைமைத்துவத்திற்கும் (வசீகரிப்பு, தனிப்பட்ட உறவு, படைப்பாக்கத்திறன் ஆகியவற்றால் வலியுறுத்தப்படுவது) இடையே உள்ள பர்ன்ஸ் (1978) என்பவரால் வேறுபடுத்திக்காட்டப்பட்டவற்றையே இவை பொதுவாக பிரதிபலிக்கின்றன. இந்த இரண்டு பெயரெச்சங்களும் உண்மையில் "நிர்வாகம்" மற்றும் "தலைமைத்துவம்" ஆகிய இரண்டு பெயர்ச்சொற்களோடு சமமாக பயன்படுத்தப்படுவது, அவற்றின் வித்தியாசங்களை வேறுபடுத்திக்காட்ட முயற்சி செய்வது நேரத்தை வீணடிக்கும் வேலை என்ற அடிப்படையில் ஒன்றோடொன்று குழப்பமானதாக இருப்பதையும் காட்டுகிறது.
# தலைமைத்துவம்

## தலைமைத்துவச் சூழல்

### பாலூட்டிகளுக்கிடையிலான தலைமைத்துவம்

பூமியில் வாழும் விலங்குகளிலேயே மனிதர்களும் சிம்பன்சிகளும் மட்டுமே நடத்தைத் தொகுப்புகளுக்கான ஒரேவித பாகுபாடுகளை பகிர்ந்துகொள்கின்றன என்று ரிச்சர்ட் ராங்கம் மற்றும் டேல் பீட்டர்ஸன் ஆகியோர் *Demonic Males: Apes and the Origins of Human Violence* ஆதாரப்பூர்வமாக தெரிவித்துள்ளனர்: அந்நிலத்தில் இருக்கும் ஒரு பிரதான ஆணிற்குப் பின்னால் ஒன்றிணைவதற்கான வன்முறை, வாழுமிடப் பாதுகாப்பு மற்றும் போட்டித்திறன். இவை எதிர்த்துப் போராடுகின்ற நிலைகளாகும். மனிதக் குரங்குகளுக்கு அப்பாற்பட்ட பல விலங்குகளும் வாழுமிடப் பாதுகாப்பு, போட்டித்திறன், வன்முறை வெளிப்பாடு மற்றும் ஆதிக்கம் செலுத்தும் ஆனால் (சிங்கங்கள், ஓநாய்கள், இன்னபிற) கட்டுப்படுத்தப்படும் சமூக கட்டமைப்பு ஆகியவை ராங்கம் மற்றும் பீட்டர்ஸனின் ஆதாரம் அனுபவத்தால் அடையப்பெற்றவை அல்ல. இருப்பினும், யானைகள் (சந்தேகமில்லாமல் பெண்ணின் தலைமையைப் பின்பற்றுபவை), கீரியின விலங்கு (அதேபோன்று தாய்வழியைப் பின்பற்றுபவை), மற்றும் பிற விலங்குகள் உள்ளிட்ட மற்ற உயிரினங்களையும் நாம் ஆய்வு செய்ய வேண்டும்.  
கிறிஸ்துவ இலக்கியங்களில் காணப்படும் தந்தைவழி கண்ணோட்டத்தின் வழியாக கடந்த சில மில்லினியங்களுக்கும் (கிறிஸ்துவ மதங்கள் உருவாக்கப்பட்டதிலிருந்து) மேற்பட்ட பெரும்பாலான தலைமைத்துவ விளக்கங்களை ஆய்வு செய்வது பயன்மிக்கதாக இருக்கும். ஒருவர் இந்த காலங்களுக்கு முன்னால் பார்ப்பாரேயானால், பேகன் மற்றும் கிழக்கைச் சேர்ந்த பழங்குடியினர் உண்மையில் பெண் தலைவர்களையே கொண்டிருந்தனர் என்பதைக் காணலாம். நம்முடைய நவீனகால பழக்க வழக்கங்கள் வேறுபடுகிறது என்றாலும் ஒரு பழங்குடி மற்றொன்றின் மீது அவசியமில்லாமல் குற்றம்சாட்டியதில்லை என்ற தனித்தன்மையைக் கவனிக்கவேண்டியது முக்கியமாகும். தற்காலத்திய தந்தைவழி பழக்கவழக்கம் மனித வரலாற்றின் சமீபத்திய உருவாக்கம் என்பதுடன் குடும்ப நடைமுறைகளின் நம்முடைய அசல் முறை என்பது தாய்வழிச் சமூகத்தைச் சார்ந்ததே ஆகும் (டாக்டர்.கிறிஸ்டோபர் ஷெல்லி மற்றும் பியான்கா ரஸ், யுபிசி). உலகின் 90 சதவிகித மக்கள்தொகையினருக்குள்ளாக உருவாக்கப்பட்டுள்ள அடிப்படை கருதுகோள் தாய்வழி சமூகமே ஹோமோசேபியன்களின் 'இயல்பான' உயிரியல் அனுகூல மனநிலையாகும். துரதிருஷ்டவசமாக, இந்த நம்பிக்கை மாறுபட்ட விகிதங்களில் உலகின் எல்லா நாடுகளிலும் பரந்த அளவிற்கு பெண்கள் மீதான அடக்குமுறைக்கு வழிவகுத்துள்ளது. (ஹோல் எர்த் ரிவ்யூ, விண்டர், 1995 தாமஸ் லயர்ட், மைக்கேல் விக்டர்). ஐரோக்குயன் முதல் தேசங்கள் பழங்குடியினர், மாயன் பழங்குடியினர் மற்றும் இந்திய மேகாலயா சமூகங்களுடன் சேர்த்து தாய்வழி பழங்குடி சமூகத்திற்கான உதாரணமாவர். (லயர்டு அண்ட் விக்டர், ).  
ஒப்பீட்டுரீதியாக, மனிதனின் இரண்டாவது நெருக்கமான உயிரின உறவுகளான பனாபூக்கள் நிலத்தின் பிரதான ஆணுக்கு பின்னால் ஒருங்கிணைவது *இல்லை* . மற்ற பெண்ணினங்களுடனான ஒத்துழைப்புடன், பனாபூக்கள் ஆல்ஃபா அல்லது முதன்மை பெண்ணிற்கு மரியாதை செலுத்துவதுதான் நிலத்தில் உள்ள வலிமையான ஒரு ஆண் என்று நிரூபிப்பதற்காகவும் இருக்கலாம். ஆகவே, தலைமைத்துவம் பெரிய எண்ணிக்கையில் பின்பற்றுபவர்களை பெறுகிறது என்றால் பனாபூக்களுக்கிடையே உள்ள பெண் கிட்டத்தட்ட எப்போதுமே வலுவான மற்றும் திறன்மி்க்க தலைமையைப் பெறவே தீவிர முயற்சி செய்கிறது. இருப்பினும், எல்லா அறிவியலாளர்களும் பனாபூவின் "அமைதியான" இயல்பு அல்லது "ஹிப்பி சிம்ப்" என்ற அவற்றின் கௌரவத்தை ஒப்புக்கொள்வதில்லை.<sup></sup>
# தலைமைத்துவம்

## செயல்பாடு சார்ந்த குழு தலைமைத்துவ திறமைகள்

களத்தில் நியமிக்கப்பட்டிருக்கும் சிறிய குழுக்களால் முக்கியமான அல்லது எதிர்வினையாற்றும் வேலைகள் செய்யப்படுவதற்கு, திறன்மிக்க செயல்பாட்டு தலைமைத்துவம் தேவைப்படுமிடத்தில், அச்செயல்பாடு சார்ந்த சூழ்நிலைகளை இலக்காக வைக்கும். இது குழு தலைமைத்துவத்தின் சிறப்பு வாய்ந்த அணுகுமுறையாகும். வேறு வகையில் சொல்வதென்றால் சிறிய குழுக்களின் தலைமைத்துவம் பிரச்சினை அல்லது முக்கியமான நிகழ்ச்சிக்கு பதிலளிப்பதற்கென்றே உருவாக்கப்படுகின்றன.  
பெரும்பாலான நிகழ்வுகளில் இந்த குழுக்களுக்கு வரம்பிற்குட்ட உதவி அல்லது பின்னுதவியோடு தொலைதூர மற்றும் மாறக்கூடிய சூழ்நிலைகளில் செயல்படுவதற்கான வேலைகள் வழங்கப்படுகின்றன (செயல்பாட்டுச் சூழல்). இந்தச் சூழ்நிலைகளில் இருக்கும் ஊழியர்களின் தலைமைத்துவம் முன்வரிசை நிர்வாகத்திற்கான பல அளவுகளிலான திறமைகளை கோருகின்றன. இந்தத் தலைவர்கள் தொலைவிலிருந்து திறம்பட செயல்பட வேண்டும் என்பதுடன், தனிநபர், குழு மற்றும் மாறக்கூடிய சூழ்நிலைக்குள்ளான வேலை ஆகிய இரண்டின் தேவைகளோடும் பேரம் செய்பவராகவும் இருக்க வேண்டும். இதுதான் செயல்பாடு சார்ந்த தலைமைத்துவம் என்று குறிப்பிடப்படுகிறது. சில உதாரணச் செயல்பாடு சார்ந்த தலைமைத்துவம் பின்வரும் முறைகளில் நிரூபிக்கப்பட்டுள்ளன: நாட்டுப்புற தீயை அணைத்தல், காணாமல்போனவரைக் கண்டுபிடித்தல், வெளிப்புற கண்டுபிடிப்பை நோக்கி குழுவினரை அழைத்துச்செல்லுதல் அல்லது அபாயத்திற்கு வாய்ப்பிருக்கும் சூழலில் இருந்து ஒருவரைக் காப்பாற்றுதல்.
# தலைமைத்துவம்

## அதிகாரத்தை வலியுறுத்தும் பதவிகள்

வளர்ச்சியின் சில குறிப்பிட்ட நிலைகளில், சமூக தரநிலை படிவரிசைகள் சமூகத்தில் தலைவர்களின் பல்வேறு தரவரிசை நிலைகளுக்கு காரணமாக அமைகிறது. ஆகவே, ஒரு வீரன் பொதுவாக ஒரு பிரபுவைக் காட்டிலும் குறைவான ஆட்களை வழிநடத்துகிறார்; ஒரு பிரபுக்குலத் தலைவரைக் காட்டிலும் ஒரு பிரபு குறைந்த அளவிற்கான நிலத்தையே கட்டுப்படுத்துகிறார். இந்த படிநிலையின் வரிசையாக்கத்த்தையும், பல்வேறு அமைப்புகளுக்கு உள்ள தொடர்புக்கான முற்பட்ட வரிசையையும் காண அதிகாரப்படிநிலையைப் பார்க்கவும்.  
18 மற்றும் 20 ஆம் நூற்றாண்டுகளின் நடவடிக்கைகளில் தங்கள் சமூகங்களின் மீது அதிகாரம் செலுத்துபவராக இருப்பதற்குச் சில அரசியல் நடவடிக்கையாளர்கள் பாரம்பரியமற்ற பாதைகளைத் தேர்ந்தெடுத்திருக்கின்றனர். அவர்கள் அல்லது அவர்களுடைய அமைப்புக்கள் தனிப்பட்ட தலைமைத்துவ வலிமையின் மீதான வலுவான நம்பிக்கையை வெளிப்படுத்தின, ஆனால் தற்போது இருந்துவரும் பதவிகளும் முத்திரைகளும் ("அரசர்", "பேரரசர்", "அதிபர்" இன்னபிற) உரிய முறையிலானதாக இல்லாததோடு, சில சூழ்நிலைகளில் பற்றாக்குறையான அல்லது முற்போக்கான துல்லியமற்று இருக்கின்றன. அதிகாரப்பூர்வ அல்லது அதிகாரப்பூர்வமற்ற பதவிகள் அல்லது சித்தரிப்புகளை அவை அல்லது அவர்களுடைய வேலையாட்கள் நியமித்திருப்பது அதிகாரமைய வகை தலைமைத்துவத்திற்கான பொது கௌரவத்தை வெளிப்படுத்துவதாகவும் ஊக்குவி்ப்பதாகவும் இருக்கிறது. இந்தப் பதவியின் பகுதியாகப் பயன்படுத்தப்படும் நிச்சய ஒப்பந்தம் (நிச்சய ஒப்பந்தங்களைப் பயன்படுத்தும் மொழிகளில்) தனி "உண்மையான" தலைவர் இருப்பதை வலியுறுத்துகிறது.
# தலைமைத்துவம்

## தலைமைத்துவத்தின் மீதான விமர்சனரீதியிலான சிந்தனை

தலைமைத்துவ கருத்தாக்கத்திற்கான விமர்சனரீதியிலான சிந்தனையை நோம் சாம்ஸ்கியும் மற்ற சிலரும் கொண்டுவந்திருக்கின்றனர் என்பதோடு சிந்திப்பதற்கான பொறுப்பை மக்கள் தள்ளுபடி செய்கின்ற மற்றும் தங்களுக்கான செயல்பாடுகளை மேற்கொள்கின்ற நிகழ்முறைகளையும் பகுப்பாய்வு செய்திருக்கின்றனர். தலைமைத்துவம் குறி்த்த பழமைவாத கண்ணோட்டம் "என்ன செய்ய வேண்டும் என்று சொல்ல விரும்புகின்ற" மக்களை திருப்திபடுத்துவதாக இருக்கின்ற நிலையில் தலைவரானவர் சம்பந்தப்பட்ட விஷயத்தில் நிபுணத்துவம் பெற்றிருப்பவராக இல்லாதபோது அவர்கள் ஏன் உடன்படவும் தங்களைவிட அறிவுபடைத்தவராகவும் இருப்பதற்கு உடன்படுகிறார்கள் என்று ஒருவர் கேள்வி எழுப்ப வேண்டும் (எஸ்எம்இ).  
அடிப்படையிலேயே எதிர்-ஜனநாயக இயல்பிலான தலைமைத்துவக் கொள்கைகள் சுயநிர்வாகம், ஊழியத்துவம் மற்றும் பொதுவான உரிமைப் பண்பு போன்ற கருத்தாக்கங்களின் அறிமுகத்தால் சவால்விடுக்கப்பட்டுள்ளது, இவை தனிநபர்களின் சிறப்பு வர்க்கத்தின் அடிப்படையில் தலைமைத்துவத்தை வேறுபடுத்துவதைக் காட்டிலும் ஒருவருக்கு பொதுவாகத் தேவைப்படும் திறமைகள் மற்றும் நடத்தைகளின் மீது கவனம் செலுத்துவதன் மூலம் வேலையிடத்திலும் மற்ற இடங்களிலும் தனிநபர் பொறுப்பு மற்றும்/அல்லது குழு அதிகாரத்தை வலியுறுத்துகிறது.  
இதேபோல் பல்வேறு வரலாற்றுப்பூர்வமான அழிவுகள் தலைமைத்துவ கொள்கையின் மீது தவறான நம்பிக்கைகளைத் திணித்துள்ளது.
# தலைமைத்துவம்

## தலைமைத்துவம் - ஒரு பார்வை

• தலைமைத்துவம் என்பது மக்களை உங்களுக்காக பணியாற்ற செய்வது-கடமை இல்லாவிடினும் கூட – ஃபிரெட் சுமித்
• தலைமைத்துவம் என்பது செல்வாக்கு. அது உருவாக்கப்பட்டக்கூடிய ஒரு திறமை
• தலைமைத்துவத்தின் மிகப்பெரிய சொத்து மக்கள்
• தலைமைத்துவம் இதயத்திலிருந்து துவங்குகிறது; மூளையிலிருந்து அல்ல. ஓர் அர்த்தமுள்ள உறவால் அது தழைத்தோங்கும், அடக்குமுறையால் அல்ல
• பதவி தலைமைத்துவத்தின் கதவு என்றால், அனுமதி அதன் அடுத்த நிலையாகும்
• பாதுகாப்பு பதவியை சார்ந்த்து, அவர் திறமையைச் சார்ந்த்தல்ல
• ஆற்றல் முக்கோணம்-கருத்து பரிமாற்றம்; அங்கீகாரம்; செல்வாக்கு
• வழிநட்த்தி செல்லாமல் உங்களால் மக்கள் மீது அன்பு செலுத்த முடியும்; அன்பு செலுத்தாமல் வழிநட்த்த முடியாது
• ஒவ்வொருவருமே தலைவர் தான். ஏனெனில் ஒவ்வொருவருமே மற்றவர் மீது தாக்கத்தினை ஏற்படுத்துகிறோம். தலைச்சிறந்த தலைவராக ஆகாவிட்டாலும் ஒரு நல்ல தலைவராக முடியும்
 உங்கள் தலைமைத்துவ ஆற்றலை நீங்கள் வெளிப்படுத்தீனிர்களா?
 மனிதகுல சிறப்புற உங்கள் தலைமைத்துவ ஆற்றலை பயன்படுத்தினீர்களா?
# தலைமைத்துவம்

## மேலதிகாரி மற்றும் தலைவர் ஒரு ஒப்பீடு

! எண் !! மேலதிகாரி !! தலைவர்
| 1 || ஊழியர்களை வேலை வாங்குபவர் || ஊழியர்களுக்கு பயிற்சி அளிப்பவர்
|-
| 2|| அதிகாரத்தை சார்ந்திருப்பவர்|| நல்லெண்ணெத்தை சார்ந்திருப்பவர்
|-
| 3 || அச்சத்தை ஏற்படுத்துபவர் || உற்சாகமூட்டுபவர்
|-
| 4 || எதற்கெடுத்தாலும் நான் தான் என்பார் || எதற்கெடுத்தாலும் நாம் தான் என்பார்
|-
| 5 || பிரச்சினையால் ஏற்பட்ட பழியினை யார் மீதோ சுமத்துவார் || பிரச்சினையால் ஏற்பட்ட பழியினை தான் ஏற்பதோடு தீர்க்கவும் செய்வார்
|-
| 6 || எப்படி செய்ய வேண்டும் எனத் தெரிவிப்பார் || எப்படி செய்ய வேண்டும் எனச் செய்து காட்டுவார்
|-
| 7 || அச்சுறுத்தல்கள் மூலம் வழிநடத்துவார் || மனித உறவுகள் மூலம் வழிநடத்துவார்  
| 8 || அதிகார எல்லைக்கு வெளியே பின்பற்ற மாட்டார்கள் || எப்பொழுதும் பின்பற்றுவார்கள்
|-
| 9 || எந்த சூழலிலும் பின்பற்ற தயாராக இல்லை || மகிழ்ச்சியோடும் உறுதியான நம்பிக்கையோடும் பின்பற்றுவார்கள்
|-
| 10 || எதையும் மூளையிலிருந்து துவங்குவார் || எதையும் இதயத்திலிருந்து துவங்குவார்
# தலைமைத்துவம்

## மேலும் பார்க்க

;தலைமைத்துவம் மற்றும் பிற கோட்பாடுகளின் வகைகள்  
- முகமைத்துவ தலைமைத்துவம்
- பயிற்சியளித்தல்
- சமூக தலைமைத்துவம்
- மாக்ஸ் வெபரின் வசீகரிப்பு அதிகாரத்துவம்
- அன்டோனியோ கிராம்ஷியின் கலாச்சார தலைமையேற்புக் கோட்பாடு
- அறம்சார் தலைமைத்துவம்
- இஸ்லாமிய தலைமைத்துவம்
- இலட்சிய தலைமைத்துவம்
- தலைவர்-உறுப்பினர் மாற்றுக் கோட்பாடு (எல்எம்எக்ஸ்)  
- தலைமைத்துவ குணவியல்பு உருமாதிரி
- தலைமைத்துவ வளர்ச்சி
- சேவக தலைமைத்துவம்
- நச்சியல்புள்ள தலைமைத்துவம்
- இளம் தலைமைத்துவம்
- உடனுழைப்பு தலைமைத்துவம்
- மேம்பட்ட தலைமைத்துவ கோட்பாடு  
;தலைமைத்துவத்தின் பின்னணிகள்  
- ஆல்ஃபா (உயிரியல்)
- பெரிய ஆள் (மானுடவியல்)
- தலைவர்
- நாயகன்
- அமைச்சர்
- மதகுரு
- ஒற்றர்குழு தலைவர்
- பிரதம தலைவர்  
;  
- கும்பல் உளவியல்
- நைகோமெச்சியன் அறவியல்
- தொழில்முறை மேம்பாடு
- மூன்று ஆன்மீக பண்புகள்
- தலைமைத்துவ பள்ளி
- தலைமைத்துவ ஆய்வுகள்
- மாநாட்டுப் பாத்திரங்கள்
# தலைமைத்துவம்

## பார்வைக் குறிப்புகள்

;குறிப்புகள்  
;புத்தகங்கள்  
- <cite id="refBlake1964"></cite>
- <cite id="refCarlyle1841"></cite>
- <cite id="refFiedler1967"></cite>
- <cite id="refHeifetz1994"></cite>
- <cite id="refHemphill1949"></cite>
- <cite id="refHersey2008"></cite>
- <cite id="refMiner2005"></cite>
- <cite id="refSpencer1841"></cite>
- <cite id="refVroom1973"></cite>
- <cite id="refVroom1988"></cite>
- <cite id="refWormer2007"></cite>  
;பத்திரிக்கை கட்டுரைகள்  
- <cite id="refHouse1971"></cite>
- <cite id="refHouse1996"></cite>
- <cite id="refLewin1939"></cite>
- <cite id="refLocke1991"></cite>
- <cite id="refLorsch1974"></cite>
- <cite id="refSpillane2004"></cite>
- <cite id="refSternberg2002"></cite>
# தலைமைத்துவம்

## வெளிப்புற இணைப்புகள்

-
# மறையாக்கம்

## மேலும் பார்க்க

- இரகசிய தகவல் பரிமாற்றம்
- கோல்ட் பூட் அட்டாக்
- சைபர்ஸ்பேஸ் மின்னணு பாதுகாப்பு சட்டம் (அமெரிக்காவில்)
- மறையாக்கம் மென்பொருள்  
- சைஃபர்
- கீ
- புகழ்பெற்ற சைஃபர்டெக்ஸ்ட்ஸ்
- ரிப் வான் வின்கிள் சைஃபர்  
- டிஸ்க் மறையாக்கம்
- பாதுகாப்பான யுஎஸ்பி டிரைவ்
- பாதுகாப்பான வலையமைப்பு தகவல்தொடர்பு
- மறையாக்கம் சட்டத்தின் மூலமான பாதுகாப்பும் சுதந்திரமும்
# கல்லீரல் இழைநார் வளர்ச்சி

**கல்லீரல் இழைநார் வளர்ச்சி** என்பது ஓர் தீரா கல்லீரல் நோயாகும். இந்த நோயாளிகளின் கல்லீரல் திசுவானது இழைநார்ப் பெருக்கம் , காய வடு திசு மற்றும் மறு உருவாக்க முடிச்சுகள் (சேதமடைந்த திசு மீ்ண்டும் உருவாகும் நிகழ்முறையில் ஏற்படும் கட்டிகள்), போன்றவற்றால் மாற்றியமைக்கப்படுவதால் கல்லீரலின் செயலிழப்பிற்கு வழிகோலுகிறது. கல்லீரல் இழைநார் வளர்ச்சி குடிப்பழக்கம், கல்லீரல் அழற்சி பி மற்றும் சி மற்றும் கொழுப்புநிறை கல்லீரல் நோய் ஆகியவற்றாலேயே ஏற்படுகிறது. இவற்றைத் தவிர வேறுபல வாய்ப்புள்ள காரணங்களும் உள்ளன. இவற்றில் சில அறியபடாக் காரணங்களுடைய மூலமறியா தான்தோன்றியானவை,  
நீர்க்கோவை அல்லது மகோதரம் (அடிவயிற்று உட்குழிவில் திரவம் சேகரித்தல்) என்பது கல்லீரல் அழற்சியின் மிகவும் பொதுவான பிரச்சினை. இது மோசமான வாழ்க்கைத் தரம், தொற்றுநோய் அபாய அதிகரிப்பு மற்றும் மோசமான நீண்டகால விளைவுகளை ஏற்டுத்துகிறது. கல்லீரல்நோய் மூளைக்கோளாறு (மனக்குழப்பம் மற்றும் ஆழ்மயக்கம்) மற்றும் உணவுக்குழாய் தட்டமையால் ஏற்படும் இரத்தப்போக்கு என்பன உயிருக்கு அபாயமுள்ள பிற சிக்கல்களாகும். கல்லீரல் இழைநார் வளர்ச்சி பொதுவாக குணமாக்க இயலாத நோய்; எனவே இதன் சிகிச்சை நோய் தீவிரமாவதைத் தடுத்தல் மற்றும் பிற சிக்கல்களில் கவனம் செலுத்துகிறது. கல்லீரல் இழைநார் வளர்ச்சியின் முற்றிய நிலைகளில் கல்லீரல் மாற்று சிகிச்சை மட்டுமே ஒரே தீர்வு.  
இந்த நோயைக் குறிக்கும் ஆங்கிலச்சொல் "சிர்ரோசிஸ்" கிரேக்கத்தைச் சேர்ந்த κίρῥος என்பதிலிருந்து வந்தது, அதாவது *பழுப்பு மஞ்சள்* (நோயுற்ற கல்லீரல் ஆரஞ்சு-மஞ்சள் நிறமடைந்திருப்பது). இதனுடைய மருத்துவ உட்பொருள் அறியப்படும் முன்னரே ரெனே லேன்னக் என்பவர்தான் இதயத்துடிப்புமானி பற்றி விவரித்த புத்தகத்தில் இதற்கு 1819 ஆம் ஆண்டில் இப்பெயரை வழங்கினார்.
# கல்லீரல் இழைநார் வளர்ச்சி

## உடல் இயக்க நோய்குறியியல்

புரதங்களை தொகுப்பது (எ.கா.,அல்புமின், இரத்த உறைவு காரணிகள் ) , விஷநீக்கம் மற்றும் சேமிப்பு (எ.கா.,வி்ட்டமின் ஏ) ஆகியவற்றில் கல்லீரல் மிகமுக்கிய பங்காற்றுகிறது. மேலும், இது கொழுமங்கள் மற்றும் கார்போஹைதரைட் வளர்ச்சிதை மாற்றங்களிலும் பங்கேற்கிறது.  
எந்தக் காரணமாக இருந்தாலும் கல்லீரல் இழைநார் வளர்ச்சி வருவதற்கு முன்னர் கல்லீரல் அழற்சியும் கொழுப்புநிறை கல்லீரல் நோயும் வருவது வழமையாக உள்ளது. இந்த நிலையிலேயே இதற்கான காரணம் களையப்பட்டால், இந்த மாற்றங்களை முற்றிலுமாக மீட்க முடியும்.  
கல்லீரல் இழைநார் வளர்ச்சியின் நோய்குறியின் முதன்மைத் தன்மையாக இயல்பான பாரங்கைமா ( அருகுக்கலவிழையம்)வை வடுவுற்ற தழும்பு திசுவாக மாற்றுவதேயாகும்; இதனால் வாயிற்றொகுதி இரத்தம் உறுப்பு வழியாக ஓடுவது தடுக்கப்படுவதுடன் இயல்பான செயல்பாட்டில் குறுக்கிடுகிறது. அண்மைய ஆய்வுகள் கல்லீரல் இழைநார் வளர்ச்சியில், சாதாரணமாக விட்டமின் ஏவை சேகரித்து வைக்கும் உயிரணு வகையான *ஸ்டெல்லாட் உயிரணு*வின் மையப் பங்கை சுட்டுகின்றன. ஹெபடிக் பாரன்கிமாவிற்கு ஏற்படும் சேதமானது ஸ்டெல்லாட் உயிரணுவின் தூண்டுதலுக்கு வழியமைக்கிறது; இது சுருங்கும் இயல்புள்ளதாக (மையோஃபைப்ரேபிளாஸ்ட் எனப்படுவது) மாறி இரத்த ஓட்டத்தை இடைமறிக்கின்றது. மேலும், இழைம எதிர்வினை மற்றும் இணைப்பு திசுவின் பரவலுக்கு வழியமைக்கும் TGF-β<sub>1</sub> ஐ சுரக்கச்செய்கிறது. மேலும், மச்சை மெட்டாலோபுரோட்டினஸ் மற்றும் இயல்பாக தோன்றும் தடுப்பான்கள் (டிஐஎம்பி 1 மற்றும் 2) இடையிலுள்ள சமநிலையில் குறுக்கிடுவதால் இது மச்சை சிதைவு மற்றும் இணைப்பு திசு-சுரப்பு மச்சை மாற்றியமைப்பிற்கு வழியமைக்கிறது.  
இந்த இழைம திசு பட்டைகள் (செப்டா) ஹெபாடோசைட் கணுக்களை பிரிக்கிறது; இது முடிவில் ஒட்டுமொத்த கல்லீரல் அமைப்பையும் மாற்றியமைப்பதால் இரத்த ஓட்டம் முழுவதுமாக குறைந்துபோவதற்கு வழியமைக்கிறது. மண்ணீரல் சுருங்குவதால், ஹைபர்ஸ்பெலினிஸம் மற்றும் இரத்தத் தட்டுக்களின் அதிகரித்த பிரிவுபடுதலுக்கு காரணமாகிறது. வாயிற்றொகுதி உயர் இரத்த அழுத்தம் கல்லீரல் இழைநார் வளர்ச்சியில் மிகத் தீவிரமான பிரச்சினைகளுக்கு பொறுப்பேற்கிறது.
# கல்லீரல் இழைநார் வளர்ச்சி

## நோய் அறுதியிடல்

கல்லீரல் இழைநார் வளர்ச்சிக்கான தங்கத் தரநிலை அறுதியிடலாக ஊசித்துளை, டிரான்ஸ்ஜெகுலர், சாவிதுளை (லபராஸ்கோபிக்) அணுகுமுறை மூலமான கல்லீரல் திசு ஆய்வு உள்ளது. இருப்பினும், மருத்துவ, ஆய்வக மற்றும் ரேடியோகதிர் தரவுகள் கல்லீரல் இழைநார் வளர்ச்சியைக் குறிப்பி்ட்டால் திசு ஆய்வு தேவையில்லை. மேலும், கல்லீரல் இழைநார் வளர்ச்சியேகூட ஈரல் திசு ஆய்வால் ஏற்படும் வாய்ப்புகள் இருப்பதால் கல்லீரல் திசுவாய்வில் சிறிய ஆனால் குறிப்பிடத்தகுந்த அபாயம் இருக்கிறது
# கல்லீரல் இழைநார் வளர்ச்சி

## நோய் அறுதியிடல்

### ஆய்வக கண்டுபிடிப்புகள்

பின்வரும் ஆய்வக கண்டுபிடிப்புகள் கல்லீரல் இழைநார் வளர்ச்சிக்கான வழமையான குறியீடுகளாக இருக்கின்றன:
- *அமினோடிரான்ஸ்ஃபரேஸ்கள்* - ஏஎஸ்டி மற்றும் ஏஎல்டி ஆகியவை மிதமாக அதிகரித்து ஏஎஸ்டி > ஏஎல்டி ஆக இருக்கும். இருப்பினும், இயல்பான அமினோடிரான்ஃபெரேஸ்கள் கல்லீரல் இழைநார் வளர்ச்சியின் அறிகுறிகளாக இருக்காது.
- *அல்கலைன் பாஸ்பேட்டேஸ்* - வழக்கமாக சற்றே கூடுதலாக காணப்படும்.
- *சிஜிடி* – ஏபி அளவுகளோடு தொடர்புபடுத்தப்படுவது.. வழமையாக நாள்பட்ட ஈரல் நோயில் மதுப்பழக்கத்தினால் ஏற்படுவதைவிட கூடுதலாக இருக்கும்.
- *பிலிருபின்* - கல்லீரல் இழைநார் வளர்ச்சி மேலோங்க மேலோங்க கூடுதலாகலாம்.
- *அல்புமின்* - அல்புமினானது கல்லீரலால் மட்டுமே தயாரிக்கப்படுவதால் கல்லீரல் இழைநார் வளர்ச்சி மோசமடையும்போது ஈரல் செயல்பாடு வீழ்ச்சியடைந்து அல்புமின் அளவு குறைந்துபோகிறது.
- *இரத்தக்கட்டு நேரம்* - உறைதல் காரணிகளை கல்லீரல் தயாரிப்பதால் நேரம் அதிகரிக்கிறது.
- *குளோபுலின்கள்* - ஈரலிலிருந்து பாக்டீரியல் ஆன்டிஜென்கள் நிணநீர் திசுவிற்கு விலகிச்செல்வதன் காரணமாக அதிகரிக்கிறது.
- *சீரம் சோடியம்* - அதிக அளவிலான ஏடிஹெச் மற்றும் அல்டோஸ்டிரோன் அளவுகளின் காரணமாக நீரை வெளியேற்றும் திறனின்மை காரணமாக ஹைபோநட்ரீமியா ஏற்படுகிறது.
- *த்ரோம்போசைட்டோபீனியா* - மண்ணீரல் பெரிதாவதால் ஏற்படும் சிக்கல் மற்றும் ஈரலிலிருந்து குறைவுபட்ட த்ரோம்போபோய்டின் ஆகிய இரண்டின் காரணமாகவும் ஏற்படுவது. இருப்பினும், இரத்தத் தட்டுக்கள் எண்ணிக்கை < 50,000/mL.க்கு குறைய எப்போதாவதுதான் காரணமாகின்றன
- *லுக்கோபீனியா மற்றும் நியூட்ரோபீனியா* - மண்ணீரல் ஒதுங்குதலோடு மண்ணீரல் பெரிதாதல் காரணமாக ஏற்படுவது.
- *இரத்தக்கட்டு பழுதுகள்* - கல்லீரலானது பெரும்பாலான இரத்தக்கட்டு காரணிகளை உருவாக்குகிறது என்பதோடு கல்லீரல் இழைநார் வளர்ச்சி மோசமடைவதோடு இரத்தக்கட்டு சம்பந்தப்பட்டதாக இருக்கிறது.  
இவற்றில் ஆறு அறிகுறிகளைக் கொண்ட செல்லத்தக்க மற்றும் காப்புரிமை பெற்ற ஃபைப்ரோடுஸ்ட் என்ற செய்முறை இழைநார் வளர்ச்சியை (கல்லீரல் இழைநார் வளர்ச்சி உட்பட) உடல்புகாது கண்டறிவதாக உள்ளது. .  
புதிதாக அறுதியிடப்பட்ட கல்லீரல் இழைநார் வளர்ச்சியை அறியப்பயன்படும் பிற ஆய்வக ஆய்வுகள்:
- ஹெபடைடிஸ் வைரஸ்கள், ஆட்டோஆண்டிபாடிஸ் (ஏஎன்ஏ, எதிர்-மென் தசை, எதிர்-மைட்டோகாண்ட்ரியா, எதிர்-எல்கேஎம்) ஆகியவற்றிலான சீரம் ஆய்வு.
- ஃபெரிட்டின் மற்றும் டிரான்ஸ்ஃபெரின் செறிவு (இரும்புச்சத்து அதிகமாவதன் குறிப்பான்கள்), செம்பு மற்றும் செரிலோபிளாசமின் (செம்பு அதிகமாவதன் குறிப்பான்கள்)
- இம்முனோகுளோபிமின் அளவுகள் (IgG, IgM, IgA) - இந்த திட்டவட்டமானவை அல்ல ஆனால் பல்வேறு காரணங்களை வேறுபடுத்திக் காண்பதற்கு உதவுபவை
- கொழுமங்கள் மற்றும் குளுக்கோஸ்
- ஆல்பா 1-ஆண்டிடிரைப்ஸின்
# கல்லீரல் இழைநார் வளர்ச்சி

## நோய் அறுதியிடல்

### படமெடுத்தல்

காணப்படுவதன்படி கல்லீரல் இழைநார் வளர்ச்சி.]]
*மீயொலி நோட்டம்* கல்லீரல் இழைநார் வளர்ச்சி மதிப்பிடுதலில் வழக்கமாக பயன்படுத்தப்படுகிறது, இதில் தொடர்ச்சியற்று காணப்படும் பகுதிகளோடு முற்றிய கல்லீரல் இழைநார் வளர்ச்சியில் உள்ள சிறிய மற்றும் கணு ஈரலைக் காட்டக்கூடியதாக இருக்கிறது. மீயொலி நோட்டத்தை ஈரல்திசு புற்றுநோய், வாயிற்றொகுதி உயர் இரத்த அழுத்தம் மற்றும் பட்-சியாரி கூட்டறிகுறி ஆகியவற்றிற்கான நோயறிதலாகவும் பயன்படுத்தலாம்.  
ஃபைப்ரோஸ்கேன் (டிரான்சியன்ட் எலஸ்ட்டோகிராபி) என்ற புதிய சாதனம் ஈரல் விறைப்புத்தன்மையை தீர்மானிப்பதற்கு நெகிழ்வு அலைகளைப் பயன்படுத்துகிறது; கோட்பாட்டளவில் மெட்டாவிர் அளவை புள்ளிகளில் கல்லீரல் சேதத்தை மதிப்பிட இதனைப் பயன்படுத்தலாம். ஃபைப்ரோஸ்கேன் அழுத்த அளவீட்டோடு (kPa இல்) ஈரலுடைய மீயொலி படத்தை (20–80&nbsp;mm வரை) எடுத்துத் தருகிறது. இந்தச் சோதனை திசு ஆய்வினைவிட மிகவும் வேகமானது என்பதுடன் (வழக்கமாக 2.5–5 நிமிடங்கள் நீடிப்பது) முற்றிலும் வலியற்றது. இது கல்லீரல் இழைநார் வளர்ச்சி தீவிரத்தன்மையுடனான காரணார்த்த தொடர்பைக் காட்டுகிறது.  
குறிப்பிட்ட சூழ்நிலைகளில் எடுக்கப்படும் மற்ற சோதனைகளாக அடிவயிறு கணித்த குறுக்குவெட்டு வரைவி மற்றும் கல்லீரல்/நிணநீர் நாள எம்ஆர்சிபி உள்ளிட்டவை இருக்கின்றன.
# கல்லீரல் இழைநார் வளர்ச்சி

## நோய் அறுதியிடல்

### உள்நோக்கியியல்

கல்லீரல் இழைநார் வளர்ச்சி உள்ள நோயாளிகளிடத்தில் உணவுக்குழாய் நாளம் பருத்து விரியக்கூடிய வாய்ப்பின்றி உள்ளதா என அறிய இரைப்பை அகநோக்கி (உணவுக்குழாய், வயிறு மற்றும் சிறுகுடல் மேல்பகுதி ஆகியவற்றை உள்நோக்கி கொண்டு பரிசோதித்தல்) சோதனை செய்யப்படுகிறது. இவை கண்டுபிடிக்கப்பட்டன என்றால் முற்காப்பு சிகிச்சை பயன்படுத்தப்படலாம் (ஸ்கெலரோதெரபி அல்லது கட்டுதல்) எனபதோடு பீட்டா பிளாக்கர் சிகிச்சையும் தொடங்கப்படலாம்.  
கல்லீரல் இழைநார் வளர்ச்சிக்கான காரணங்களாக அரிதாக பித்தநீர் நாளங்களின் நோய்கள், முதல்நிலை ஸ்கெலரோஸிங் கோலங்கிட்டிஸ் போன்றவை, இருக்கலாம். இஆர்சிபி அல்லது எம்ஆர்சிபி (பித்தநீர் நாளம் மற்றும் கணையத்தின் எம்ஆர்ஐ) போன்ற பித்தநீர் நாளங்களை படமெடுத்தல் நோயாளிகளிடத்தில் உள்ள இயல்புக்கு மாறானவற்றைக் காட்டுவதோடு நோய் அறுதியிடலிலும் உதவலாம்.
# கல்லீரல் இழைநார் வளர்ச்சி

## நோய் அறுதியிடல்

### நோய்க்குறியியல் (பதொலோஜி)

மேக்ரோஸ்கோப் வழியாக தொடக்கத்தில் கல்லீரல் விரிவுபடுத்தப்படுகிறது, ஆனால் நோய் அதிகரிப்பதால் இது சிறியதாகிவிடுகிறது. இதனுடைய மேலதளம் ஒழங்கற்று இருக்கிறது, சீரான தன்மை கெட்டியாகவும் வண்ணமானது மஞ்சளாகவும் இருக்கிறது (ஸ்டெடோஸிஸ் உடன் இணைந்திருந்தால்). கணுக்களின் அளவைப் பொறுத்து மூன்றுவகையான மேக்ரோஸ்கோப்பிக்குகள் இருக்கின்றன: மோக்ரோநோடுலர், மேக்ரோநோடுலர் மற்றும் கலப்பு கல்லீரல் இழைநார் வளர்ச்சி. மைக்ரோநோடுலர் வடிவத்தில் (லென்னக்ஸ் கல்லீரல் இழைநார் வளர்ச்சி அல்லது போர்டல் ஈரல் நோய்) மறுஉருவாக்கம் செய்யப்படும் கணுக்கள் 3 மில்லிமீட்டருக்கும் குறைவாக இருக்கின்றன. மேக்ரோநோடுலர் கல்லீரல் இழைநார் வளர்ச்சியில் (நெக்ரோட்டிக் கல்லீரல் இழைநார் வளர்ச்சிக்கு பிந்தையது) கணுக்கள் 3 மில்லிமீட்டருக்கும் அதிகமாக இருக்கின்றன. கலப்பு கல்லீரல் இழைநார் வளர்ச்சி வேறுபட்ட அளவுகளில் வெவ்வேறு கணுக்களைக் கொண்டதாக இருக்கிறது.  
இருப்பினும், கல்லீரல் இழைநார் வளர்ச்சி மைக்ரோஸ்கோபியில் அதனுடைய நோய் ஆய்வியல் அம்சங்களால் வரையறுக்கப்படுகிறது: (1) ஹைபோடோசைட்களின் மறுஉருவாக்க கணுக்கள் இருப்பது (2) ஃபைப்ரோஸிஸ் இருப்பது, அல்லது இந்த கணுக்களுக்கு இடையில் உள்ள இணைப்பு திசு இடம் மாறியிருப்பது. ஃபைப்ரோஸிஸ் வடிவமைப்பு கல்லீரல் இழைநார் வளர்ச்சிக்கு வழியமைக்கும் உள்ளுறையும் சீரழிவைப் பொறுத்து காணப்படலாம்; இதற்குக் காரணமான உள்ளுறையும் நிகழ்முறை தீர்க்கப்பட்டாலும் அல்லது நிறுத்தப்பட்டாலும் ஃபைப்ரோஸிஸ் பரவும். கல்லீரல் இழைநார் வளர்ச்சியில் உள்ள ஃபைப்ரோஸிஸ் ஈரலில் உள்ள மற்ற இயல்பான திசுக்களின் அழிவிற்கு வழியமைக்கிறத: இது சைனுசாய்ட்ஸ், ஸ்பேஸ் ஆப் டிஸ் மற்றும் ஈரலில் இரத்த ஓட்டம் மற்றும் நுழைவழி உயர் இரத்த அழுத்தத்திற்கான தடுப்பிற்கும் வழியமைக்கும் பிற இரத்தநாள அமைப்புகள் ஆகியவற்றை உள்ளிட்டிருக்கிறது.  
ஈரலை பல்வேறு முறைகளிலும் காயப்படுத்துகின்ற பல்வேறுவகை ஆக்கக்கூறுகள் கல்லீரல் இழைநார் வளர்ச்சிக்கு காரணமாகின்றன என்பதோடு பிற காரணக் குறிப்பீட்டு இயல்புமாற்றங்களும் கல்லீரல் இழைநார் வளர்ச்சியில் காணப்படலாம். உதாரணத்திற்கு, நாள்பட்ட ஹெபடைடிஸ் பி இல், லிம்போசைட்ஸ் உடனான கல்லீரல் வேர்த்திசுவின் அழற்சி காணப்படுகிறது; முதன்மை நிணநீர் கல்லீரல் இழைநார் வளர்ச்சியில் நிணநீர்க் கட்டியைச் சுற்றிலும் ஃபைப்ரோஸிஸ் காணப்படுவதோடு கிரானுலோமஸ் மற்றும் நிணநீர் சேகாரமும் இருக்கிறது; ஆல்கஹாலிக் ஈரல் நோயில் நியூட்ரோபில் உடனான கசிவு காணப்படுகிறது.  
மிக நவீனமான பலன்கள், கல்லீரல் மாற்று சிகிச்சையில் பயன்படுத்தப்பட்டிருக்கின்றன, ஆனால் மற்ற சூழல்களிலும் பயன்படுத்தப்பட்டிருக்கின்றன, இவை இறுதி-நிலை கல்லீரல் இழைநார் வளர்ச்சியின் உருமாதிரி (எம்இஎல்டி) என்பதோடு இதனுடைய பீடியாட்ரிக் கூட்டான பீடியாட்ரிக் இறுதி-நிலை ஈரல் நோயாகவும் (பிஇஎல்டி) இருக்கிறது.  
ஹெபடிக் நாள அழுத்த சரிவு, அதாவது ஈரலுக்கு உள்நோக்கியும் வெளிநோக்கியும் செல்கின்ற இரத்தத்திற்கு இடையிலுள்ள நாள அழுத்த வேறுபாடு, அத்துடன் இது கல்லீரல் இழைநார் வளர்ச்சியின் தீவிரத்தன்மையை தீர்மானிக்கிறது என்றாலும் அளவிடுவதற்கு கடினமானது. 16 மில்லிமீட்டர் அல்லது அதற்கும் மேற்பட்டது என்றால் மரணம் ஏற்படும் அபாயம் அதிகரித்திருக்கிறது என்றாகிறது.
# கல்லீரல் இழைநார் வளர்ச்சி

## கையாளுதல்

பொதுவாக, கல்லீரல் இழைநார் வளர்ச்சியால் ஏற்படும் கல்லீரல் சேதம் திரும்பப்பெற முடியாதது, ஆனால் சிகிச்சையானது மேற்கொண்டு அதிகரித்தலை நிறுத்தலாம் மற்றும் பிரச்சினைகளைக் குறைக்கலாம். ஆரோக்கியமான உணவு ஊக்கப்படுத்தப்படுகிறது, கல்லீரல் இழைநார் வளர்ச்சியான ஆற்றலைக் குடிக்கும் நிகழ்முறை என்பதால். நெருக்கமாக பின்தொடர வேண்டியது முற்றிலும் அவசியமானது. நோயெதிர்ப்புப் பொருள்கள் தொற்றுக்களைத் தடுக்க பரிந்துரைக்கப்படுகிறது என்பதுடன் பல்வேறு மருத்துவங்கள் அரிப்பிலிருந்து பாதுகாக்க உதவுகின்றன. லாக்டுலோஸ் போன்ற மலமிளக்கிகள் மலச்சிக்கல் பிரச்சினையைக் குறைக்கின்றன; என்செபலாபதியைத் தடுப்பதில் அவற்றின் பங்கு வரம்பிற்குட்பட்டது.
# கல்லீரல் இழைநார் வளர்ச்சி

## கையாளுதல்

### உள்ளுறையும் காரணங்களுக்கு சிகிச்சையளித்தல்

ஆல்கஹாலின் தவறான பயன்பாட்டால் ஏற்படும் ஆல்கஹாலிக் கல்லீரல் இழைநார் வளர்ச்சி ஆல்கஹாலைத் தவிர்த்துவிடுவதன் மூலம் சிகிச்சையளிக்கப்படுகிறது. ஹெபடைடிஸ் சம்பந்தப்பட்ட கல்லீரல் இழைநார் வளர்ச்சிக்கான சிகிச்சை வெவ்வேறு வகையிலான ஹெபடைடிஸ் வகை சிகிச்சைகளைப் பயன்படுத்துவதோடு சம்பந்தப்பட்டிருக்கிறது, அதாவது வைரல் ஹெபடைசிற்கான இண்டப்ஃபெரான் மற்றும் ஆட்டோஇம்மூன் ஹெபடைடிசிற்கான கார்டியோகோஸ்டிராய்ஸ். உறுப்புகளில் செம்பு சேர்வதால் உருவாகும் வில்சன்ஸ் நோயால் ஏற்படும் கல்லீரல் இழைநார் வளர்ச்சி இந்த செம்பை நீக்குவதற்கு செலேஷன் தெரபி (எ.கா., பென்தில்லேமைன்) கொண்டு சிகிச்சையளிக்கப்படுகிறது.
# கல்லீரல் இழைநார் வளர்ச்சி

## கையாளுதல்

### மேற்கொண்டு கல்லீரல் சேதத்தைத் தடுத்தல்

கல்லீரல் இழைநார் வளர்ச்சியின் உள்ளுறையும் காரணிகள் பொருட்டின்றி ஆல்கஹால் மற்றும் பாராசிட்டமால் ஆகியவற்றோடு மற்ற சேதப்படுத்தக்கூடிய உட்பொருள்கள் ஊக்கமிழக்கச் செய்யப்படுகின்றன. சந்தேகத்திற்குரிய நோயாளிகளிடத்தில் வெற்றிடமாக்கம் ஹெப்படைடிஸ் ஏ மற்றும் ஹெபடைடிஸ் பி என்பதாக கருதப்பட வேண்டும்.
# கல்லீரல் இழைநார் வளர்ச்சி

## கையாளுதல்

### பிரச்சினைகளைத் தடுத்தல்

#### நீர்க்கோவைகள்

உப்புக் கட்டுப்பாடு அவசியமானது, ஏனென்றால் கல்லீரல் இழைநார் வளர்ச்சி உப்பு சேகரிக்கப்படுவதற்கு (சோடிய சேமிப்பு) காரணமாக இருக்கிறது. கூடுதல் சிறுநீர் கழிக்கவைக்கும் மருந்துகள்் (டையூரிடிக்குகள்) நீர்க்கோவைகளை தோன்றாமல் செய்வதற்கு அவசியமானதாக இரு்ககலாம்.
# கல்லீரல் இழைநார் வளர்ச்சி

## கையாளுதல்

### பிரச்சினைகளைத் தடுத்தல்

#### உணவுக்குழல் தட்டம்மையால் ஏற்படும் இரத்தப்போக்கு

நுழைவாயில் உயர் இரத்த அழுத்தத்திற்கு, *புரப்ரானாலோல்* என்ற மருந்து போர்டல் அமைப்பிற்குள்ளாக இரத்த அழுத்தத்தைக் குறைப்பதற்கு மிகவும் பொதுவாக பயன்படுத்தப்படுகிறது. மிகவும் பிரச்சினை ஏற்பட்டால் போர்டல் நாளத்தையும் கல்லீரல் நாளத்தையும் இணைக்கும் புறவழி (டிரான்ஸ்ஜூகுலர் இண்ட்ராஹெபடிக் போர்டோசிஸ்டமிக் ஷண்டிங் அல்லது TISS ) ஒன்று ஏற்படுத்தப்பட்டு நிலைமை கையாளப்படுகிறது. இது கல்லீரல்நோய் மூளைக்கோளாறை மோசமாக்கக்கூடியது என்பதால் இந்த நோய்க்கு குறைவான வாய்ப்புள்ளவர்களுக்கே இச்சிகிட்சை அளிக்கப்படுகிறது. மேலும் இச்சிகிட்சை கல்லீரல் மாற்று சிகிச்சைக்கான முன்னேற்பாடு அல்லது நோய் மட்டுப்படுத்தும் அளவீடு என்றளவில் மட்டுமே பயன்படுத்தப்படுகிறது.
# கல்லீரல் இழைநார் வளர்ச்சி

## கையாளுதல்

### பிரச்சினைகளைத் தடுத்தல்

#### கல்லீரல்நோய் மூளைக்கோளாறு

கருத்தளவில் உயர்-புரத உணவு நைட்ரஜன் சமநிலையை பாதிக்கிறது என்பதால் மூளைக்கோளாறை அதிகரிக்கச் செய்யக்கூடும் என்பதால் கடந்த காலத்தில் உணவிலிருந்து புரதம் முடிந்தவரை நீக்கப்பட்டிருக்கிறது. இந்த யூகம் தவறானது என்பதை சமீபத்திய ஆய்வுகள் காட்டுகின்றன என்பதால் போதுமான ஊட்டச்சத்தைப் பெற உயர்-புரத உணவுகள் பரிந்துரைக்கப்படுகின்றன.
# கல்லீரல் இழைநார் வளர்ச்சி

## கையாளுதல்

### பிரச்சினைகளைத் தடுத்தல்

#### ஈரல் நீரக கூட்டறிகுறி

கூடுதலாக சிறுநீர் கழிக்கும் மருந்துகள் தரப்படாதநிலையில் சிறுநீரில் சோடியத்தின் அளவு 10&nbsp;mmol/Lக்கும் குறைவாக இருப்பதும் சீரம் கிரியேட்டினைன் > 1.5&nbsp;mg/dl க்கு மேலாக (அல்லது 24 மணிநேரத்தில் கிரியேட்டினைன் வெளியேற்றம் நிமிடத்திற்கு 40 மிலிக்கும் குறைவாக) இருப்பதும் ஈரல் நீரக நோய்க்கூட்டறிகுறியை வரையறுக்கிறது. .
# கல்லீரல் இழைநார் வளர்ச்சி

## கையாளுதல்

### பிரச்சினைகளைத் தடுத்தல்

#### தானாக வயிற்று உள்ளுறை நுண்ணுயிரி அழற்சி

நீர்க்கோவைகளோடு கல்லீரல் இழைநார் வளர்ச்சியுள்ள நோயாளிகள் தானாக வயிற்று உள்ளுறை நுண்ணுயிரி அழற்சி (SBP) நோய்க்கு ஆட்பட வாய்ப்புள்ளவர்களாக உள்ளனர்.
# கல்லீரல் இழைநார் வளர்ச்சி

## கையாளுதல்

### உறுப்பு மாற்று சிகிச்சை

பிரச்சினைகள் கட்டுப்படுத்தப்படவில்லை என்றாலோ அல்லது கல்லீரல் செயல்பாட்டை நிறுத்திக்கொண்டாலோ கல்லீரல் மாற்று சிகிச்சை அவசியமானதாகும். கல்லீரல் மாற்று சிகிச்சையால் உயிர்வாழ்பவர்கள் எண்ணிக்கை 1990களில் அதிகரித்திருக்கிறது என்பதுடன் 5 வருட உயிர்வாழ்க்கை விகிதம் தற்போது 80 சதவிகிதம் அதிகரித்திருக்கிறது, இது நோயின் தீவிரத்தன்மை மற்றும் பாதிக்கப்பட்டவருக்குள்ள மற்ற நோய்களின் தீவிரத்தன்மையை பெருமளவிற்கு சார்ந்திருக்கிறது. அமெரிக்காவில், எம்இஎல்டி எண்ணிக்கை (ஆன்லைன் கால்குலேட்டர் ) உறுப்பு மாற்ற சிகிச்சைக்கு முன்னுரிமையளிக்கப்படும் நோயாளிகளுக்கு பயன்படுத்தப்படுகிறது. மாற்றுச் சிகிட்சையாளர்களுக்கு நோயெதிர்ப்பு தடுப்பிகளின் (சைக்ளோஸ்போரின் அல்லது டாக்ரோலிமிஸ் போன்ற மருந்துகள்) பயன்பாடு தேவையானதாகும். .
# கல்லீரல் இழைநார் வளர்ச்சி

## கையாளுதல்

### ஈட்டுத்திறனிழந்த கல்லீரல் இழைநார் வளர்ச்சி

முன்னதாக கல்லீரல் இழைநார் வளர்ச்சி நிலைபெற்றிருந்த நோயாளிகளுக்கு மலச்சிக்கல், தொற்று (எவ்வகையாகவும் இருக்கலாம்), கூடுதல் மதுப் பயன்பாடு, மருந்துகள், உணவுக்குழல் தட்டம்மையால் இரத்தப்போக்கு அல்லது நீர்ப்போக்கு போன்ற பல்வேறு காரணங்களால் ஈட்டுத்திறன் இழப்பு ஏற்படலாம். இது மேற்குறிப்பிட்ட கல்லீரல் இழைநார் வளர்ச்சியின் எந்த வடிவத்தையும் எடுத்து பிரச்சினைகளை உருவாக்கலாம்.  
ஈட்டுத்திறனிழந்த கல்லீரல் இழைநார் வளர்ச்சி உள்ள நோயாளிகளுக்கு திரவச் சமநிலை, மன நிலை மற்றும் போதுமான ஊட்டச்சத்து மற்றும் தீவிர மருத்துவ சிகிச்சை தேவையாதலால் மருத்துவமனையில் சேர்க்கப்பட பரிந்துரைக்கப்படுகிறார்கள். பின்வருவனவற்றைக் கொண்டு சிகிச்சைகள் செய்யப்பட வேண்டும் - டையூரிடிக்குகள், நோய் எதிர்ப்பொருள்கள், மலமிளக்கிகள் மற்றும்/அல்லது எனிமாக்கள், தயாமின் மற்றும் அவ்வப்போது ஸ்டிராய்டுகள், ஆசிட்டைஸ்சிஸ்டைன் மற்றும் பென்டோக்ஸிஃபிலைன். கல்லீரல் இழைநார் வளர்ச்சியில் உடலில் சோடியம் சமநிலை பாதிக்கப்பட்டு கூடுதலாக இருக்கக்கூடுமாதலால் உப்புநீர் (சலைன்) அளிப்பது பொதுவாக தவிர்க்கப்படுகிறது.